

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 601-02/19-02/07

URBROJ:2158-41-02-25-3

Vladislavci, 14. veljače 2025.

Na temelju članka 11. Zakona o pravu na pristup informacijama („Narodne novine“ broj 25/13, 85/15 i 69/22), općinski načelnik Općine Vladislavci objavljuje

**SAVJETOVANJE SA ZAINTERESIRANOM JAVNOŠĆU**

**Nacrt Odluke** **o izmjenama i dopunama Odluke** **o financiranju troškova boravka djece s područja**

**Općine Vladislavci u jaslicama i dječjim vrtićima te financiranju djelatnosti dadilja**

**Savjetovanje traje od 14. veljače do** **14. ožujka 2025.**

Pozivamo predstavnike zainteresirane javnosti da najkasnije do 14. ožujka 2025. godine dostave svoje prijedloge, komentare i primjedbe na nacrt Odluke o izmjenama i dopunama Odluke o financiranju troškova boravka djece s područja Općine Vladislavci u jaslicama i dječjim vrtićima te financiranju djelatnosti dadilja (dalje u tekstu: nacrt Odluke) s obrazloženjem, putem pošte ili osobno na adresu: Jedinstveni upravni odjel Općine Vladislavci, Kralja Tomislava 141, 31404 Vladislavci ili na e-mail: vladislavci.tajnik@gmail.com

 Prijedlozi, komentari i primjedbe na predloženi nacrt Odluke dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Vladislavci.

Prijedlozi, komentari i primjedbe moraju sadržavati i adresu podnositelja i biti čitko napisani, uz javno navođenje dijela prijedloga akta/dokumenta na koji se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Vladislavci. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Nacrt Odluke je objavljen u elektronskom obliku na internet stranici Općine Vladislavci [www.opcina-vladislavci.hr](http://www.opcina-vladislavci.hr)

Nacrt Odluke koji je objavljen na internet stranici Općine Vladislavci predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Vladislavci [www.opcina-vladislavci.hr](http://www.opcina-vladislavci.hr) u rubrici “Savjetovanje sa zainteresiranom javnošću“ i na Oglasnoj ploči Općine.

Po provedenom savjetovanju izradit će se Izvješće o provedenom savjetovanju.

**OPĆINA VLADISLAVCI**

*NACRT ODLUKE*

*o izmjenama Odluke o financiranju troškova boravka djece s područja*

*Općine Vladislavci u jaslicama i dječjim vrtićima te financiranju djelatnosti dadilja*

Temeljem članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj \_\_. sjednici održanoj dana \_\_\_\_ 2025. godine, donijelo je

**O D L U K U**

**o izmjenama i dopunama Odluke** **o financiranju troškova boravka djece s područja**

**Općine Vladislavci u jaslicama i dječjim vrtićima te financiranju djelatnosti dadilja**

**Članak 1.**

1. U Odluci o financiranju troškova boravka djece s područja Općine Vladislavci u jaslicama i dječjim vrtićima te financiranju djelatnosti dadilja („Službeni glasnik“ Općine Vladislavci broj 7/19 u članku 2. u stavcima 1. i 2. na kraju rečenice briše se točka, dodaje zarez i riječi:

„a nisu ostvarili pravo na upis u Dječji vrtić Zeko zbog popunjenosti njegovih smještajnih kapaciteta.“

1. U članku 2. stavak 3. iza broja „37/13“ dodaje se broj „98/19“

**Članak 2.**

1. U članku 3. stavak 1. riječi „Centra za autizam“ brišu se.
2. U članku 3. stavak 1. podtočka 2. riječ: „jednog“ zamjenjuje se riječju: „oba“.
3. U članku 3. stavak 1. iza podtočke 4. dodaju se nove podtočke 5., 6., 7., 8., 9. i 10. koje glase:
* „Dokaz da su oba roditelja, samohrani roditelj odnosno skrbnici u radnom odnosu (potvrda poslodavca ne starija od 30 dana),
* Izjavu da dijete nije upisano u Dječji vrtić Zeko Vladislavci, odnosno da je na listi čekanja (izdaje Dječji vrtić Zeko Vladislavci).

Korisnici usluga Centra za autizam ostvaruju pravo na sufinanciranje iz stavka 1. ovog članka uz obvezu prilaganja slijedećih dokaza:

* Izvadak iz matične knjige rođenih za djecu,
* Uvjerenje o prebivalištu (ne starije od 6 mjeseci) oba roditelja, odnosno skrbnika/ce i za dijete koje se upisuje u jaslice ili dječji vrtić ili se daje na čuvanje, njegu i skrb dadilji
* Presliku osobne iskaznice jednog roditelja ili skrbnika/ce
* Potvrdu/Ugovor o upisu djeteta u Centar za autizam.“

**Članak 3.**

1. Članak 5. mijenja se i sada glasi:

„ Program predškole koji je obvezan za svu djecu u godini dana prije polaska u osnovnu školu, Općina Vladislavci provodi u Dječjem vrtiću Zeko Vladislavci

Općina Vladislavci osigurava provođenje programa predškole za djecu s prebivalištem na svom području, koja nisu uključena u redoviti program predškolskog odgoja, u godini pred polazak u osnovnu školu. Za roditelja (korisnika usluge) taj program je besplatan.“

Općina Vladislavci financira 100 % troška provođenja programa Centra za autizam, troškove za didaktička sredstva, nastavna pomagala te sredstva za higijenu potrebna za rad s djecom s područja Općine Vladislavci.“

**Članak 4.**

1. U članku 6. stavak 1. broj: „100%“ zamjenjuje se brojem: „60%“.
2. U članku 6. iza stavka 1. dodaje se novi stavak 2. koji glasi:

„ Općina Vladislavci sudjeluje u financiranju troškova boravka u Centru za autizam u iznosu od 100% od ukupnog mjesečnog troška boravka.“

**Članak 5.**

1. U članku 7. stavak 2. briše se. Dosadašnji stavak 3., 4. i 5. postaju stavci 2., 3. i 4.
2. **U članku 7. stavak 5. koji postaje stavak 4. riječi: „**te ustanovi koja provodi program predškole,“ brišu se.

**Članak 6.**

1. Ostale odredbe ove Odluke ostaju nepromijenjene.

**Članak 7.**

1. Nalaže se Jedinstvenom upravnom odjelu Općine Vladislavci da izradi pročišćeni tekst Odluke ofinanciranju troškova boravka djece s područja Općine Vladislavci u jaslicama i dječjim vrtićima te financiranju djelatnosti dadilja na području Općine Vladislavci.

**Članak 8.**

1. Ova Odluka stupa na snagu osmog dana od dana objave u “Službenom glasniku“ Općine Vladislavci.

KLASA: 601-02/19-02/07

URBROJ: 2158-41-01-25-

Vladislavci, \_\_\_\_ \_\_\_2025.

PREDSJEDNIK

OPĆINSKOG VIJEĆA

Krunoslav Morović

*SLUŽBENI GLASNIK OPĆINE VLADISLAVCI BROJ 7/19*

ODLUKA

o financiranju troškova boravka djece s područja

Općine Vladislavci u jaslicama i dječjim vrtićima te financiranju djelatnosti dadilja

Temeljem članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18), Općinsko vijeće Općine Vladislavci na svojoj 18. sjednici održanoj dana 3. listopada 2019. godine donosi

**ODLUKU**

**o financiranju troškova boravka djece s područja**

**Općine Vladislavci u jaslicama i dječjim vrtićima te financiranju djelatnosti dadilja**

**Članak 1.**

Ovom Odlukom uređuje se postupak financiranja troškova smještaja djece s područja Općine Vladislavci u jaslice i dječje vrtiće izvan područja Općine Vladislavci, financiranje djelatnosti dadilja za djecu s područja Općine Vladislavci, te financiranje programa predškole i programa ranog i predškolskog odgoja i obrazovanja djeteta koji se odvija u Centru za autizam za djecu s područja Općine Vladislavci.

**Članak 2.**

Pravo na financiranje troškova boravka djece u jaslicama i dječjim vrtićima izvan područja Općine Vladislavci ostvaruju roditelji odnosno skrbnici (korisnici usluga jaslica i dječjih vrtića), hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava iz ove Odluke, koji na dan podnošenja zahtjeva nemaju duga prema Proračunu Općine Vladislavci.

Pravo na financiranje troškova čuvanja, brige i skrbi o djeci putem djelatnosti „ dadilje“ ostvaruju roditelji odnosno skrbnici (korisnici usluga dadilje), hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava iz ove Odluke, koji na dan podnošenja zahtjeva nemaju duga prema Proračunu Općine Vladislavci.

Pod pojmom „dadilja“ podrazumijevaju se fizičke osobe koje djelatnost čuvanja, brige i skrbi za djecu obavljaju kao obrtnici temeljem Zakona o dadiljama („Narodne novine“ broj 37/13).

Pravo na financiranje troškova čuvanja, brige i skrbi o djeci u programu ranog i predškolskog odgoja i obrazovanja djeteta koji se odvija u Centru za autizam ostvaruju roditelji odnosno skrbnici, hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava iz ove Odluke, koji na dan podnošenja zahtjeva nemaju duga prema Proračunu Općine Vladislavci.

**Članak 3.**

Korisnici usluga jaslica, dječjih vrtića, Centra za autizam, te korisnici usluga djelatnosti dadilja u obvezi su Jedinstvenom upravnom odjelu Općine Vladislavci, u svrhu ostvarenja prava iz ove Odluke, podnijeti pismeni zahtjev uz prilaganje slijedećih dokaza:

* Izvadak iz matične knjige rođenih za djecu,
* Uvjerenje o prebivalištu (ne starije od 6 mjeseci) jednog roditelja, odnosno skrbnika/ce i za dijete koje se upisuje u jaslice ili dječji vrtić ili se daje na čuvanje, njegu i skrb dadilji
* Presliku osobne iskaznice jednog roditelja ili skrbnika/ce
* Potvrdu/Ugovor o upisu djeteta u jaslice/dječji vrtić/ili ugovor sa fizičkom osobom-obrtom koji obavlja djelatnosti čuvanja, brige i skrbi za djecu

Isprave iz stavka 1. ovog članka dostavljaju se u preslici, uz obvezu dostave izvornika na uvid.

**Članak 4.**

Jedinstveni upravni odjel Općine Vladislavci odlučit će rješenjem o priznavanju prava na financiranje boravka djece u jaslicama, dječjim vrtićima, Centru za autizam ili čuvanja kod dadilje.

Korisnici usluga u obvezi su Jedinstvenom upravnom odjelu Općine Vladislavci ODMAH prijaviti svaku promjenu prebivališta (potvrda o promjeni prebivališta).

U protivnom, korisnici usluga koji ne postupe sukladno stavku 2. ovog članka, gube pravo na financiranje troškova smještaja djece u jaslice, dječji vrtić, Centar za autizam ili kod dadilje.

**Članak 5.**

Program predškole koji je obvezan za svu djecu u godini dana prije polaska u osnovnu školu, Općina Vladislavci provodi sa Centrom za predškolski odgoj Osijek, u zgradi Osnovne škole Mate Lovraka u Vladislavcima.

Općina Vladislavci financira 100 % troška provođenja programa predškole, te 100 % troška nabavke opreme i pomagala i održavanja prostora u kojem se odvija program predškole.

Općina Vladislavci financira 100 % troška provođenja programa Centra za autizam, troškove za didaktička sredstva, nastavna pomagala te sredstva za higijenu potrebna za rad s djecom s područja Općine Vladislavci.

**Članak 6.**

Općina Vladislavci sudjeluje u financiranju troškova boravka u jaslicama, dječjim vrtićima ili boravka djece na čuvanju kod dadilja u iznosu od 100 % od ukupnog mjesečnog troška jaslica/dječjeg vrtića/dadilje mjesečno.

**Članak 7.**

Sa ustanovama koje provode programe predškolskog odgoja, te sa fizičkim osobama – obrtnicima koje obavljaju djelatnost dadilja zaključit će se ugovori o financiranju programa predškolskog odgoja i čuvanja djece s područja Općine Vladislavci za svaku proračunsku godinu.

Sa ustanovom koja provodi program predškole može se zaključiti ugovor na neodređeno vrijeme.

S Centrom za autizam zaključit će se ugovori o financiranju programa predškolskog odgoja i čuvanja djece s područja Općine Vladislavci za svaku pedagošku godinu.

Ovlašćuje se općinski načelnik za sklapanje ugovora sa ustanovama koje provode programe predškolskog odgoja, sa fizičkim osobama – obrtnicima koje obavljaju djelatnost dadilja, te sa ustanovom koja obavlja program predškole.

Osigurani iznos sufinanciranja Općine Vladislavci isplaćuje se ustanovama koje provode programe predškolskog odgoja, fizičkim osobama – obrtnicima koje obavljaju djelatnost dadilja, te ustanovi koja provodi program predškole, po ispostavljenom računu za svaki mjesec.

**Članak 8.**

Stupanjem na snagu ove Odluke prestaje važiti Odluka o financiranju troškova boravka djece s područja Općine Vladislavci u jaslicama i dječjim vrtićima te financiranju djelatnosti dadilja („Službeni glasnik“ Općine Vladislavci broj 4/19).

**Članak 9.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 601-02/19-02/7

URBROJ: 2158/07-01-19-02

Vladislavci, 3. listopada 2019.

**PREDSJEDNIK**

**OPĆINSKOG VIJEĆA**

Krunoslav Morović